Els Mossos detenen dos assistents a la manifestació de Vox que tenen prohibit anar a manifestacions
L'acte del partit de Santiago Abascal per la Constitució ha derivat en un enaltiment nazi a la plaça de Sant Jaume
Els Mossos d'Esquadra han detingut dos assistents a l'acte de Vox a Barcelona amb motiu del Dia de la Constitució per haver trencat una ordre judicial que els impedeix anar a manifestacions.
Així n'ha informat el cos a través de Twitter.
Preguntats per NacióDigital, ni els Mossos d'Esquadra ni la Guàrdia Urbana de Barcelona han aclarit si han identificat algun manifestant per exhibició de simbologia feixista.
— Mossos (@mossos) December 6, 2020
El conseller d'Interior, Miquel Sàmper, ha anunciat que els Mossos presentaran un informe a la Fiscalia sobre l'acte del partit d'extrema dreta a la plaça de Sant Jaume.
"Des de les institucions democràtiques no podem deixar el mínim espai a les actuacions que puguin ser contràries a dret fent apologia del feixisme sobrepassant la llibertat d'expressió", ha dit Sàmper.
— Miquel Sàmper (@miquel_samper) December 6, 2020
En la mateixa línia s'ha pronunciat l'alcaldessa de Barcelona, Ada Colau: "Una cosa és la llibertat d'expressió.
Una altra l'exaltació del feixisme i el nazisme".
— Ada Colau 💜🌈🔻 (@AdaColau) December 6, 2020
Tot plegat després que l'acte de Vox per commemorar el dia de la Constitució espanyola a Barcelona hagi derivat en una jornada d'exaltació nazi a la plaça de Sant Jaume.
La convocatòria del partit d'extrema dreta era a les 12 però ja des de les 10 del matí més d'un centenar d'antifeixistes s'han congregat a l'entorn de la plaça per mostrar el seu rebuig al partit de Santiago Abascal.
Des de primera hora unitats antiavalots dels Mossos d'Esquadra i la Guàrdia Urbana han blindat la plaça, impedint l'accés a tot aquell que no fos periodista o simpatitzant de Vox.
La manifestació antifeixista, convocada per la plataforma Som Antifeixistes amb el suport de la CUP, ha intentat accedir a Sant Jaume pel carrer Jaume I, però han hagut d'aturar-se davant del cordó policial.
Mitja hora abans que comencés l'acte de Vox, els antifeixistes han intentat entrar a la plaça de Sant Jaume pel carrer Llibreteria.
En aquell punt els agents Mossos estaven desplegats però sense estar equipats amb material d'antiavalots.
Els manifestants han avançat cap a la plaça i els agents que mantenien el cordó a Jaume I s'han desplaçat per impedir-ho.
Ha estat en aquest punt quan algun dels agents ha colpejat amb la porra els manifestants.
— NacióDigital (@naciodigital) December 6, 2020
La plaça s'havia anat omplint de simpatitzants de Vox, que han arribat a ser uns 250.
Des de l'inici, un grup d'una cinquantena desafiava els antifeixistes des de darrere del cordó policial, exhibint simbologia feixista i fent la salutació nazi.
A les 12 del migdia l'atenció s'ha centrat en l'escenari que Vox havia instal·lat al cantó de la plaça que toca al carrer Ferran.
Abascal, a la plaça de Sant Jaume.
Foto: Helena Margarit
Garriga ha titllat el govern espanyol de "règim totalitari" que vol educar els fills dels ciutadans amb el "pensament únic de l'esquerra radical".
El que serà candidat de Vox a les eleccions al Parlament del 14 de febrer també ha insistit en l'amenaça que suposa el "cop d'Estat" separatista dels partits independentistes.
— NacióDigital (@naciodigital) December 6, 2020
Abascal, al seu torn, ha reivindicat el dia de la Constitució com un dia "d'alerta" pel perill que, segons assegura, amenaça la Constitució.
Un perill que Abascal ha atribuït a ETA, Podem i l'independentisme.
"El PSOE ha permès que formin part de la direcció de l'Estat", ha dit.
El líder de Vox ha demanat als assistents mobilitzar-se contra un govern espanyol "il·legítim" que considera "el pitjor dels últims 80 anys".
Un reconeixement implícit, doncs, als bons ulls amb què el partit d'ultradreta veu el franquisme.
Braços alçats i simbologia feixista
Ha estat quan Abascal ha acabat de parlar que els assistents a l'acte han mostrat amb més desinhibició la seva simbologia feixista.
— NacióDigital (@naciodigital) December 6, 2020
La situació s'ha allargat uns minuts més i la bandera del partit nazi ha onejat a la plaça en direcció als antifeixistes que es concentraven al carrer Jaume I. En tot moment els Mossos d'Esquadra han separat els dos grups.
La presència de grupuscles nazis és habitual en actes polítics i manifestacions de la dreta, la ultradreta o l'espanyolisme a Barcelona.
Avui s'ha donat el cas, però, que la seva presència ha quedat poc diluïda en un acte amb escassa assistència.
A més, a diferència d'altres ocasions els organitzadors o han instat les persones que lluïen simbologia nazi a amagar-la davant de les càmeres.
L’apologia del feixisme a Barcelona, arran d’un acte polític de Vox, ha provocat la indignació de les institucions democràtiques catalanes. Els moments de major tensió s’han viscut quan els simpatitzants de la ultradreta han desafiat mostrant la seva simbologia nazi els manifestants antifeixistes, que s’havien reunit en senyal de rebuig. La policia, però, ha aconseguit mantenir l’ordre.
Manifestants antifeixistes han acudit a l'acte de Vox per commemorar el dia de la Constitució espanyola a la plaça de Sant Jaume. Els Mossos els han mantingut separats dels simpatitzants del partit d'ultradreta de Santiago Abascal, que ha demanat als assistents que es mobilitzin contra el que considera el pitjor govern espanyol dels últims 80 anys.
Vox ha celebrat una manifestació a la plaça de Sant Jaume de Barcelona amb motiu del Dia de la Constitució. Un centenar d’antifeixistes hi ha acudit per mostrar el seu rebuig contra l’acte convocat pel partit de Santiago Abascal, que ha derivat en l’enaltiment del nazisme i ha acabat amb la detenció de dues persones.
El conseller d'Interior, Miquel Sàmper, ha anunciat que els Mossos presentaran un informe a la Fiscalia sobre l'acte del partit d'extrema dreta a la plaça de Sant Jaume.
Tot plegat després que l'acte de Vox per commemorar el dia de la Constitució espanyola a Barcelona hagi derivat en una jornada d'exaltació nazi a la plaça de Sant Jaume.
La presència de grupuscles nazis és habitual en actes polítics i manifestacions de la dreta, la ultradreta o l'espanyolisme a Barcelona.
La situació s'ha allargat uns minuts més i la bandera del partit nazi ha onejat a la plaça en direcció als antifeixistes que es concentraven al carrer Jaume I.
Els Mossos d'Esquadra han detingut dos assistents a l'acte de Vox a Barcelona amb motiu del Dia de la Constitució per haver trencat una ordre judicial que els impedeix anar a manifestacions.
Tot plegat després que l'acte de Vox per commemorar el dia de la Constitució espanyola a Barcelona hagi derivat en una jornada d'exaltació nazi a la plaça de Sant Jaume.
Ha estat quan Abascal ha acabat de parlar que els assistents a l'acte han mostrat amb més desinhibició la seva simbologia feixista.
La situació s'ha allargat uns minuts més i la bandera del partit nazi ha onejat a la plaça en direcció als antifeixistes que es concentraven al carrer Jaume I.
Els Mossos d'Esquadra han detingut dos assistents a l'acte de Vox a Barcelona amb motiu del Dia de la Constitució per haver trencat una ordre judicial que els impedeix anar a manifestacions. 
Tot plegat després que l'acte de Vox per commemorar el dia de la Constitució espanyola a Barcelona hagi derivat en una jornada d'exaltació nazi a la plaça de Sant Jaume.
Ha estat quan Abascal ha acabat de parlar que els assistents a l'acte han mostrat amb més desinhibició la seva simbologia feixista.
La situació s'ha allargat uns minuts més i la bandera del partit nazi ha onejat a la plaça en direcció als antifeixistes que es concentraven al carrer Jaume I.
Indignació entre els antifeixistes catalans per l’enaltiment del feixisme per part dels simpatitzants de Vox a Barcelona.
Els Mossos mantenen separats grups feixistes i antifeixistes a la convocatòria de Vox el Dia de la Constitució.
Un acte de Vox a la plaça de Sant Jaume deriva en l’enaltiment del nazisme i acaba amb dos detinguts.